86 



og paa de nøgne Klipper. Æggenes Antal var sædvanlig 2. Dog 

 traf jeg ogsaa Terner rugende paa 1 eller 3 Æg. I Farve, Stør- 

 relse og Form varierede Æggene paafaldende meget. 



De gamle Fugle var paa Redepladserne overordentlig nær- 

 gaaende og jog med stor Kraft Næbbene mod min Isse, naar 

 jeg befandt mig ved Rederne. Ravne, der gæstede Ternekolo- 

 nierne, forfulgtes og angrebes paa det heftigste af de forbitrede 

 Terneflokke. 



Omkring ved 20 Juli indeholdt Rederne nys udklækkede 

 Unger. Disse fodres endnu af Forældrene, efter at de er blevne 

 flyvedygtige. Siddende rundt om paa Isskodserne eller Klipperne 

 modtager de Føden. Snebyger og lav Temperatur synes ikke 

 synderligt at genere de voksne Terneunger. I Slutningen af 

 August forlader Arten Landet. 



Heller ikke Ternerne stiftede Yngel i Sommeren 1907. — 

 Fra 13-17 Juli opholdt jeg mig denne Sommer paa den lille 

 Maroussia for at gøre Iagttagelser over Terner og Ederfugle, 

 hvilke Arter ellers begge ruger paa Øen. Isen laa overalt metertyk 

 med enkelte Tidevandsrevner og mange Smeltevandsp5'tter. Ter- 

 nerne indfandt sig paa Øen 4 — 5 Gange daglig, kredsede nogle 

 Gange skrigende rundt over denne og forsvandt atter — stedse 

 i vestlig Retning. Hos skudte Fugle fandt jeg ikke Antydning 

 til Rugeplet lige saa lidt som andre Tegn paa, at de vilde have 

 ynglet. Et enkelt frisk, men ubefrugtet og løst henkastet Æg 

 fandt jeg paa Øen. Lignende Iagttagelser gjorde jeg et Par Dage 

 senere over Terner paa Skærene i Stormbugt. Ogsaa her fandt 

 jeg enkelte ubefrugtede Æg ligge tilfældigt henkastede. 



Selv om Havternerne ikke saa sjældent var at træffe inde i 

 Land ved de ferske Vande, især ved Søbredder, rige paa spæd 

 Ørredyngel, som Fuglene meget gerne tog, var de dog langt 

 hyppigere at træffe ved Elvmundinger og de brede Revner i Isen 

 langs Kysterne. Næringen, de her søgte, udgjordes vist næsten 

 udelukkende af mindre Krebsdyr. 



Til Museet hjembragtes Skind af 4 voksne Fugle, desuden 

 2 Unger i Spiritus og 13 Æg. Følgende Maal er tagne: 



